Dresda

Dresda (in todesco Dresden), ła xe na sità de 506 337 abitanti de ła Xermania, cavologo de la Sassonia. La se cata sul fiume Elba.

La cità ła xe nota par aver subìo uno dei pì teribii bonbardamenti de ła storia de l'umanità, avegnù el 14 de febraro 1945. El bilancio de łe vitime el xe incerto, quełe identifegabii łe xe sta 35 000 ma łe stime łe osciła tra i 65 000 e i 135 000 morti (quanti e forse de più dei çivili morti a Hiroshima o a Nagasaki). Ł'intiero sentro de la cità (15 km²) el xe 'ndà bruxà e altri quartieri danezà. El bonbardamento el xe sta pexantemente contestà e el xe ritegnù on crimine de guera parché Dresda, famoxa come sità d'arte, ła gera priva de instałasion miłitari e no ła gera un obietivo el cui intarese stratesego el zustifegasse na tal azion.

 Zemelazi 

 Breslau, Połonia dal 1963

Categoria:Sità de ła Zermània